TDC har vinket farvel til 26.000 tv- og bredbåndskunder siden nytår

234 kabel-tv-kunder. Så mange har TDC Group i gennemsnit måttet vinke farvel til hver eneste dag i 2022. I alt har 21.000 kunder valgt at droppe kabel-tv fra Nuuday siden nytår. Det tidligere Yousee. Samtidig har selskabet mistet 5.000 bredbåndskunder. Det viser det seneste kvartalsregnskab, der kom ud i dag.

Dermed er TDC Group blevet mere end 400.000 kabel-tv-kunder fattigere siden velmagtsdagene ved udgangen af 2015. De har bare 959.000 tv-kunder tilbage.

Til gengæld er det lykkes for selskabet at tjene mere på dem, der har valgt at blive tilbage, nemlig i gennemsnit 300 kroner om måneden. Det er 39 kroner mere per kunde i forhold til samme periode for to år siden. TDC har faktisk aldrig tjent så meget per kabel-tv-kunde.

Fremgang for mobil-butikken

Det er også lykkes for selskabet endnu engang at vækste antallet af mobilabonnenter. I to år i træk er der kommet nye mobilkunder til hvert eneste kvartal. Denne gang dog “bare” 10.000 nye, hvoraf hovedparten er hentet i erhvervsafdelingen. To tusinde private har valgt TDC.

Dermed er Telia det eneste af de fire store teleselskaber, der har tabt mobilkunder i år. Teleselskabet 3 har derimod haft den største fremgang (16.000 nye mobilkunder). I øvrigt voksede markedet, idet der nu er 7,33 millioner simkort i brug – og det er uden medregne maskinkort til IoT og andet. Sidste år ved denne tid var tallet 7,25 millioner.

[infogram id=”94dd0eed-eaef-4aee-871b-117371f67877″ prefix=”MeB” format=”interactive” title=”LIVE – Teleselskaber”]

Selv om kundebasen er vokset, tjener TDC Group mindre per mobilkunde. Private mobilkunder betaler typisk 130 kroner om måneden, hvilket er det højeste i nyere tid, mens erhvervskunderne betaler mindre. De betaler i gennemsnit 76 kroner om måneden – i første kvartal sidste år var det 85 kroner. I gennemsnit tjener TDC Group altså 206 kroner om måneden per mobilkunde (211 i første kvartal sidste år).

Tabet hentes til dels ind hos bredbåndskunderne, der betaler i gennemsnit 507 kroner om måneden mod 495 kroner sidste år.

Regnskabet kan læses her (åbner i ny fane).
TDC har vinket farvel til 26.000 tv- og bredbåndskunder siden nytår